Toimintapolitiikan analysointi ja siitä raportoiminen

Keskus seuraa maakohtaista edistymistä kohti Bruggen julkilausumassa sovittuja lyhyen aikavälin suoritteita. Euroopan komission käyttöön laadittiin lopulliset maakatsaukset, joissa esitetään yhteenveto toimintapolitiikan edistymisestä jokaisessa EU:n jäsenvaltiossa, Norjassa ja Islannissa. Katsauksissa annetaan maakohtaiset suositukset eurooppalaista ohjausjaksoa varten. Keskuksen vuoden 2014 VET policy monitoring report -julkaisun valmistelemiseksi kohderyhmät keskustelivat ammatillisen koulutuksen neuvoa-antavan komitean jäsenten kanssa toimintapolitiikkojen vaikuttavuudesta. ReferNet-verkostoon osallistuvien kumppanien 29 maan osalta laatimat Descriptions of national VET systems -kuvaukset julkaistiin internetissä. Maaliskuussa järjestettyä ammatillisesta koulutuksesta vastaavien johtavien virkamiesten kokousta varten laadittiin Spotlight on VET in Ireland -selvitys. Asiakirjat Vocational education and training in Lithuania – Short description ja Spotlight on VET in Lithuania laadittiin puolestaan marraskuussa järjestettyä ammatillisesta koulutuksesta vastaavien johtavien virkamiesten kokousta ja puheenjohtajavaltion ammatillisesta koulutuksesta järjestämää konferenssia varten. Keskus julkaisi yleiskatsauksen On the way to 2020: data for vocational education and training.

Yhteiset eurooppalaiset välineet, tutkinnot ja ammattipätevyys

Keskus antoi toimintapolitiikkaa koskevaa neuvontaa ja tarjosi asiantuntemustaan EU-tason työryhmille tukeakseen niitä eurooppalaisten välineiden täytäntöönpanossa. Keskus teki tutkimuksen EQF:n (eurooppalainen tutkintojen viitekehys) tason 5 tutkinnoista ja laati analyysin Analysis and overview of NQF level descriptors in European countries, joista oli välitöntä hyötyä EQF:n ja NQF:n (kansallinen tutkintojen viitekehys) täytäntöönpanossa. Keskus julkaisi tutkimuksen The role of qualifications in governing professions and occupations. Lisäksi se julkaisi katsauksen, joka koski ECVET-järjestelmään (ammatillisen koulutuksen opintosuoritusten ja arvosanojen eurooppalainen siirtojärjestelmä) liittyviä mahdollisuuksia ja haasteita. Europass-sivustolla oli 20,85 miljoonaa (14,8 miljoonaa) kävijää, ja sen avulla laadittiin 10,16 miljoonaa (8,3 miljoonaa) ansioluetteloa. Euroopan parlamentin kanssa järjestetyllä työpäivällisellä keskusteltiin eurooppalaisiin välineisiin liittyvistä saavutuksista ja haasteista. Keskus julkaisi tutkimuksen Renewing VET provision: Understanding feedback mechanisms between initial VET and the labour market. Liettuan puheenjohtajakaudella järjestettyä ammatillisen koulutuksen konferenssia varten laadittiin katsaus Keeping young people in (vocational) education: what works?.

Aikuiskoulutus ja siirtymät

Liettuan puheenjohtajakaudella järjestetyssä ammatillisen koulutuksen konferenssissa keskusteltiin keskuksen tekemästä tutkimuksesta Return to Work – work-based learning and the reintegration of unemployed adults into the labour market. Keskus julkaisi tutkimukset Benefits of vocational education and training in Europe for people, organisations and countries ja Labour market outcomes of vocational education in Europe. Keskus sai päätökseen tutkimuksensa, jossa käsiteltiin epävirallisen ja arkioppimisen validoimista eurooppalaisissa yrityksissä. Asiaa koskeva yhteenveto jaettiin keskuksen ja koulutuksen ja kulttuurin pääosaston yhteisessä seminaarissa, jossa käynnistettiin validoinnista vuonna 2012 annettuun neuvoston suositukseen liittyvä seuranta. Keskus tuki eurooppalaista oppisopimusyhteenliittymää järjestämällä korkean tason konferenssin otsikolla Renewing vocational education and training to tackle skill mismatch – work-based learning and apprenticeship for all?.

Taitojen analysointi

Keskus tuki EU:n osaamispanoraaman (EUSP) kehittämistä. Se ottaa kokonaisvastuun EUSP:stä vuodesta 2014 alkaen. Keskus julkaisi osaamisen tarjontaa ja kysyntää Euroopan unionissa koskevan vuoden 2013 ennusteensa. Keskeisistä havainnoista laadittiin yhteenveto, jonka otsikkona oli Roads to recovery: three skill and labour market scenarios for 2025. Keskus julkaisi tutkimuksensa Quantifying skill needs in Europe – Occupational skills profiles: methodology and application. Lisäksi julkaistiin katsaus ja raportti aiheesta Skills for a low carbon Europe. Keskuksen tiedot ja analyysit ammattitaidon tarjonnan ja kysynnän kohtaamattomuudesta edistivät Maailman talousfoorumin (WEF) alaisen työllisyyttä käsittelevän Global Agenda Council (GAC) on Employment -ryhmän työtä. Tiedot ja analyysit esiteltiin Summit on the Global Agenda -huippukokouksessa Abu Dhabissa vuonna 2013.

Keskuksen toiminnan vaikutus

(Ulkoisessa) arvioinnissa kaudelta 2007–2012 tutkittiin, vastasiko keskuksen toiminta EU:n toimintapolitiikkoja, sekä selvitettiin, toimiiko keskus vaikuttavasti, mikä on sen työn vaikutus ja hyödyntääkö se synergiamahdollisuuksia neljän muun EU:n viraston kanssa. Arvioinnista ilmenevät seuraavat seikat: keskus oli erittäin hyvin onnistunut toteuttamaan perustamisasetuksessaan asetetut tavoitteet, ja sitä pidetään maailmanlaajuisesti johtavana tutkintojen viitekehysten ja osaamisen asiantuntijakeskuksena; keskuksen työ ei ollut päällekkäistä minkään muun EU:n, kansallisen tai kansainvälisen tason toimijan työn kanssa; keskuksen tuotosten ja ladattavissa olevien asiakirjojen käyttö oli lisääntynyt merkittävästi; keskuksen järjestämät tapahtumat olivat korkealaatuisia ja osallistujat olivat erittäin tyytyväisiä niihin; toiminta oli kustannustehokasta. Keskus käyttää tulosarviointijärjestelmää (PMS), joka helpottaa sen vaikutuksen, tehokkuuden ja vaikuttavuuden hallinnoimista ja arvioimista. Keskuksen havaintoja mainittiin 173 (169) EU-tason toimintapoliittisessa asiakirjassa. Keskuksen hallinto tuki edelleen sen toimintaa vaikuttavalla ja tehokkaalla tavalla. Vuonna 2013 tehty kysely vahvisti, että henkilöstö on tyytyväinen hallinnollisiin ja tukipalveluihin.

Lisätietoja löytyy sivustolta www.cedefop.europa.eu (vuosikertomus ja vuotuinen toimintakertomus vuodelta 2013).